REGIONALNA ENERGETSKA AGENCIJA RKP BROJ: 50065

KVARNER MATIČNI BROJ: 04850068

Ciottina 17/b, 51 000 RIJEKA RAZINA: 12 PRORAČUNSKI KORISNIK JLS

OIB: 89507194620 ŠIFRA DJELATNOSTI: 7490

ŠIFRA GRADA: 373 ŠIFRA ŽUPANIJE: 8 IBAN HR8724020061100860580

BILJEŠKE UZ FINANCIJSKE IZVJEŠTAJE

2022-12

UVODNI DIO

Ustanova Regionalna energetska agencija Kvarner, sa sjedištem u Rijeci, Ciottina 17/b, osnovana je u studenom 2017. godine i upisana u registar Trgovačkog suda u Rijeci. MBS ustanove je 040383868, a OIB je 89507194620.

Osnivač ustanove je Primorsko-goranska županija.

Tijela Ustanove su Upravno vijeće i ravnatelj.

Ravnateljem ustanove imenovan je Darko Jardas.

Za članove Upravnog vijeća imenovani su:

* Dejan Ljubiša, predsjednik
* Ivica Linar, član
* Dorotea Pešić Bukovac, članica

Registrirane djelatnosti ustanove su sljedeće:

* promicanje, priprema, provedba i razvoj programa, projekata i sličnih aktivnosti na području energetske učinkovitosti i korištenja obnovljivih izvora energije
* promicanje, priprema, provedba i razvoj programa, projekata i sličnih aktivnosti na području očuvanja, održivog korištenja, zaštite i unapređivanja okoliša
* stručna priprema za dodjelu energetskih koncesija i praćenje provedbe dodijeljenih koncesija
* istraživanje tržišta i ispitivanje javnog mijenja
* izrada energetskih bilanci
* izrada dugoročnih energetskih planova (»master« plan Županije)
* objavljivanje energetskih bilanci i dugoročnih energetskih planova Županije
* stručna podrška i praćenje realizacije energetskih projekata od važnosti za Županiju i lokalnu zajednicu
* promotivne aktivnosti, poticanje predinvesticijskih analiza za sve oblike energije uključene u integralno regionalno planiranje (IRP) u svim sektorima potrošnje
* organiziranje savjetodavnih aktivnosti prema kućanstvima, industriji i uslugama, organizacija obrazovnih programa kroz informativne kampanje uz sve raspoložive medije, tečajeve, seminare i slično
* savjetovanje u poslovanju i vođenju projekata
* monitoring provedenih energetskih programa i projekata
* implementacija nacionalnih energetskih programa na lokalnoj odnosno područnoj (regionalnoj) razini
* izrada predinvesticijskih i investicijskih studija
* izvođenje promotivnih, informativnih i obrazovnih programa kao trajnih i povremenih aktivnosti
* provođenje anketa i energetskih audita
* stručni poslovi prostornog uređenja
* projektiranje, građenje, uporaba i uklanjanje građevina
* nadzor nad gradnjom
* proizvodnja električne energije
* prijenos električne energije
* distribucija električne energije
* opskrba električne energije
* izrada energetskih certifikata
* konzalting (savjetovanje) u području energetske učinkovitosti i obnovljivih izvora energije
* projektiranje sustava obnovljivih izvora energije
* nadzor nad projektima obnovljivih izvora energije i njihove izvedbe

Temelj poslovanja i djelovanja ustanove su Strategija energetskog razvoja Republike Hrvatske do 2030. s pogledom na 2050. godinu, Zakon o energiji, Zakon o tržištu električne energije, Zakon o regulaciji energetskih djelatnosti, Zakon o energetskoj učinkovitosti, Zakon o obnovljivim izvorima energije i visokoučinkovitoj kogeneraciji, Integrirani nacionalni energetski i klimatski plan za Republiku Hrvatsku za razdoblje od 2021. do 2030. godine.

Ustanova nije obveznik poreza na dodanu vrijednost.

Ugovoreni računovodstveni servis ustanove je MIDIA d.o.o., Veslarska 3, 51000 Rijeka, OIB: 91592301582.

Osobe koje su sastavile bilješke uz financijske izvještaje su Čehajić Iva, MIDIA d.o.o. i Andrej Filčić, univ.spec.oec., Viši savjetnik za ekonomske i financijske poslove Regionalne energetske agencije Kvarner.

Rijeka, 31. siječnja 2023. godine

|  |  |
| --- | --- |
| **Voditelj računovodstva**  **MIDIA d.o.o.** | **Ravnatelj** |
| **Iva Čehajić** | **Darko Jardas, dipl.ing** |

REGIONALNA ENERGETSKA AGENCIJA RKP BROJ: 50065

KVARNER MATIČNI BROJ: 04850068

Ciottina 17/b, 51 000 RIJEKA RAZINA: 12 PRORAČUNSKI KORISNIK JLS

OIB: 89507194620 ŠIFRA DJELATNOSTI: 7490

ŠIFRA GRADA: 373 ŠIFRA ŽUPANIJE: 8 IBAN HR8724020061100860580

BILJEŠKE UZ FINANCIJSKE IZVJEŠTAJE

2022-12

Bilješke uz Izvještaj o prihodima i rashodima, primicima i izdacima

Bilješka br. 1

Regionalna Energetska Agencija Kvarner je u razdoblju 01. siječnja do 31. prosinca 2022. godine ostvarila prihode poslovanja u visini 2.051.431,04 kn (ŠIFRA 6).

Pomoći od međunarodnih organizacija te institucija i tijela EU iznose 323.047,85 kn (ŠIFRA 632) i odnose se na sufinanciranje EU projekata. Pomoći su 87,1% manje u odnosu na prethodnu godinu.

Ovo značajno smanjenje je efekt Pravilnika o izmjenama i dopunama Pravilnika o proračunskom računovodstvu i Računskom planu (Narodne novine, broj 108/20), kojim je u 2021. godini ukinuta odredba prema kojoj korisnici projekata financiranih iz sredstava EU ostvarena sredstva pomoći od institucija i tijela EU i pomoći iz državnog proračuna temeljem prijenosa EU sredstava evidentiraju kao obvezu na osnovnom računu 23957 Obveze za EU predujmove, a priznaju u prihode izvještajnog razdoblja razmjerno troškovima provedbe ugovorenih programa i projekata.

Slijedom navedenog, korisnici projekata financiranih iz fondova i programa Europske unije od 2021. godine sva primljena sredstva EU pomoći za odobrene projekte u svojim poslovnim knjigama odmah priznaju kao prihod. Zbog toga podatak za prethodnu godinu (2.512.645,00kn) uključuje sredstva EU predujmova, koje je Regionalna energetska agencija Kvarner na dan 31.12.2020. godine imala evidentirana kao predujam na kontu 23957 i u 2021. godini ih je priznala u prihod (1.812.600 kn) te ostvarene prihode od EU pomoći u 2021. godini (700.045 kn), dok podatak za 2022. godinu predstavlja samo ostvarene prihode od EU pomoći u tekućem razdoblju.

U razdoblju od 01. siječnja do 31. prosinca 2022. godine Agencija je primila EU sredstva za projekt ISLANDER u iznosu 27.476,37 kn, za projekt INSULAE u iznosu 224.758,99 kn, te za projekt PRISMI PLUS u iznosu od 70.812,49 što ukupno čini prihode od EU 323.047,85 kn u 2022. godini.

Stoga realna promjena u odnosu na prethodnu godinu čini pad od 53,85%, (323.047,85 kn u odnosu na 700.045 kn), a on je odraz zadane dinamike priljeva EU sredstava temeljem uplata predujmova i sufinanciranja temeljem prijavljenih troškova.

Prihodi od financijske imovine iznose 58,42 kn (ŠIFRA 641) i odnose se na kamate na depozite po viđenju.

Vlastiti prihodi od prodaje proizvoda i roba te pruženih usluga ostvareni su iznosu od 55.700,00 kn (ŠIFRA 661) i za 57,7 % su niži u odnosu na prethodnu godinu. Radi se o različitim ugovorima u dvije godine s različitom ugovorenom vrijednošću, odnosno pad nije posljedica smanjene poslovne aktivnosti Agencije.

Sredstva osigurana u proračunu Primorsko-goranske županije, odnosno prihodi iz nadležnog proračuna za financiranje redovne djelatnosti iznose 1.672.624,77 kn (ŠIFRA 671), a sastoje se od Prihoda iz nadležnog proračuna za financiranje rashoda poslovanja u iznosu od 1.562.763,56 (ŠIFRA 6711) te Prihoda iz nadležnog proračuna za financiranje rashoda za nabavu nefinancijske imovine u iznosu od 109.861,21 (ŠIFRA 6712), kojih u prethodnoj godini nije bilo budući da ustanova tijekom 2021. godine nije nabavljala nefinancijsku imovinu financiranu iz proračuna.

Bilješka br. 2

U razdoblju od 01. siječnja do 31. prosinca 2022. godine ostvareni su rashodi poslovanja (ŠIFRA 3) u iznosu od 1.749.293,00 kn, te rashodi za nabavu nefinancijske imovine u iznosu od 157.545,00 kn (ŠIFRA 4). Struktura je prikazana u nastavku.

|  |  |  |  |  |
| --- | --- | --- | --- | --- |
| **RASHODI** | **ŠIFRA** | **2021** | **2022** | **INDEKS** |
| **3. RASHODI POSLOVANJA** |  | **1.640.551,00** | **1.749.293,00** | **106,6** |
| 311 Plaće (Bruto) | 311 | 957.579 | 1.032.474,59 | 107,8 |
| 312 Ostali rashodi za zaposlene | 312 | 23.400 | 65.583,34 | 280,3 |
| 313 Doprinosi na plaće | 313 | 158.461 | 170.358,31 | 107,5 |
| 321 Naknade troškova zaposlenima | 321 | 36.702 | 54.584,70 | 148,7 |
| 322 Rashodi za materijal i energiju | 322 | 50.482 | 62.557,93 | 123,9 |
| 323 Rashodi za usluge | 323 | 369.099 | 305.379,52 | 82,7 |
| 329 Ostali nespomenuti rashodi poslovanja | 329 | 43.574 | 57.021,19 | 130,9 |
| 343 Ostali financijski rashodi | 343 | 1.254 | 1.333,42 | 106,3 |
| **4. RASHODI ZA NABAVU NEFINANCIJSKE IMOVINE** |  | **0,00** | **157.545,00** |  |
| 422 Postrojenja i oprema | 422 |  | 9.900,00 |  |
| 423 Prijevozna sredstva | 423 |  | 147.645,00 |  |
| **SVEUKUPNO RASHODI** |  | **1.640.551,00** | **1.906.838,00** | **116,2** |

Rashodi za zaposlene (ŠIFRA 311) iznose 1.032.474,59 kn, Doprinosi na plaće (ŠIFRA 313) iznose 170.358,31 kn i veći su za 7,8%, odnosno 7,5% u odnosu na prethodnu godinu zbog većeg broja zaposlenih tijekom izvještajnog razdoblja.

Ostali rashodi za zaposlene (ŠIFRA 312) iznose 65.583,34 kn i za 2,8 puta su veći u odnosu na prethodnu godinu uslijed ostvarenja materijalnih prava zaposlenika u 2022. godini, sukladno Pravilniku o radu, koji nisu ostvareni u prethodnoj godini.

Naknade troškova zaposlenima (ŠIFRA 321) iznose 54.584,70 kn te su 48,7% veći u odnosu na prethodnu godinu, na koju promjenu su utjecali troškovi službenih putovanja. Ovi troškovi (ŠIFRA 3211) iznose 30.550,04 kn i 2,5 puta su veći u odnosu na isto razdoblje prethodne godine s obzirom da se ukidanjem epidemioloških mjera povećao broj putovanja budući da su se sastanci poslovnih partnera i projektnih partnera u EU projektima počeli održavati uživo.

Rashodi za materijal i energiju (ŠIFRA 322) iznose 62.557,93 kn i za 23,9% su veći u odnosu na prethodnu godinu. U njihovoj strukturi, rashodi za uredski materijal i ostali materijalni rashodi (ŠIFRA 3221) iznose 21.125,78 kn te su za 29,2% veći u odnosu na prethodnu godinu, koji je porast posljedica potreba poslovanja. Rashodi za energiju (ŠIFRA 3223) bilježe porast od 17,1% zbog porasta cijena energenata. Rashodi za Sitni inventar i auto gume iznose 5.524,00 kn (ŠIFRA 3225) te su 3,7 puta veći u odnosu na prethodnu godinu zbog potrebe nabave auto guma za službena vozila.

Rashodi za usluge (ŠIFRA 323) iznose 305.379,52 kn i za 17,3% su niži u odnosu na prethodnu godinu. U strukturi, troškovi zdravstvenih i veterinarskih usluga (ŠIFRA 3236) iznose 5.196,10 kn i 23,4% su veći u odnosu na isto razdoblje prethodne godine zbog troškova obveznih i preventivnih zdravstvenih pregleda zaposlenika. Ostali troškovi u strukturi rashoda za usluge ne bilježe značajna odstupanja u odnosu na prethodnu godinu, u padu su ili na razini prethodne godine.

Ostali nespomenuti rashodi poslovanja (ŠIFRA 329) iznose 57.021,19 kn i za 30,9% su viši u odnosu na isto razdoblje prethodne godine. U strukturi ovih rashoda, troškovi Naknada za rad predstavničkih i izvršnih tijela, povjerenstava i slično (ŠIFRA 3291) iznose 22.125,07 kuna te su 9,7% viši u odnosu na isto razdoblje prethodne godine, čiji je porast odraz većeg broja održanih sjednica Upravnog vijeća u tekućem razdoblju. Premije osiguranja (ŠIFRA 3292) iznose 10.415,25 kuna te su 42,5% više u odnosu na prethodnu godinu zbog osiguranja novonabavljenog službenog vozila u tekućoj godini, čija je premija osiguranja viša u odnosu na premiju osiguranja za staro službeno vozilo koje je prodano. Troškovi reprezentacije (ŠIFRA 3293) iznose 14.676,39 kn te su dvostruko veći u odnosu na isto razdoblje prethodne godine. Iako u apsolutnom iznosu promjena nije značajna, razlog povećanja je ukidanje epidemioloških mjera, što je omogućilo održavanje poslovnih sastanaka i događaja/radionica uživo, za koje su ti troškovi reprezentacije vezani. Ostali nespomenuti rashodi poslovanja (ŠIFRA 3299) iznose 2.407,50 kn i bilježe povećanje od 25,4% u odnosu na isto razdoblje prethodne godine. Također, iako u apsolutnom iznosu promjena nije značajna, povećanje je uzrokovano potrebom ishođenja digitalnih poslovnih certifikata za potrebe izdavanja e-ovlaštenja, a vezano za novouvedeni digitalni Registar proračunskih i izvanproračunskih korisnika. Ostali troškovi u strukturi ostalih nespomenutih rashoda poslovanja ne bilježe značajna odstupanja u odnosu na prethodnu godinu ili su na razini prethodne godine.

Financijski rashodi (ŠIFRA 34) odnose na Ostale financijske rashode (ŠIFRA 343) koji iznose 1.333,42 kn i ne bilježe značajno odstupanje od prethodne godine.

Ukupni rashodi poslovanja (ŠIFRA Z005) iznose 1.749.293,00 kn i veći su za 6,6% u odnosu na prethodnu godinu kao posljedica obrazloženih promjena. S obzirom da su prihodi poslovanja veći od ukupnih rashoda poslovanja, zabilježen je višak prihoda poslovanja (ŠIFRA X001), koji iznosi 302.138,04 kn, višestruko je manji u odnosu na isto razdoblje prethodne godine, no, podatak za prethodno razdoblje je prvenstveno posljedica izmjena i dopuna Pravilnika o proračunskom računovodstvu i Računskom planu, temeljem kojih su dotadašnje obveze za EU predujmove u 2021. godini postale prihod, što je obrazloženo u bilješci 1. Isto obrazloženje vrijedi i za preneseni Višak prihoda poslovanja (ŠIFRA 92211).

Obračunati prihodi poslovanja – nenaplaćeni (ŠIFRA 96), kojih nije bilo u prethodnoj godini, iznose 30.900,00 kuna, a odnose se na fakturiranu uslugu krajem 2022. godine, s dospijećem u 2023. godini kada je i naplaćena.

Prihodi od prodaje nefinancijske imovine (ŠIFRA 7) iznose 12.100,00 kuna i proizlaze iz Prihoda od prodaje prijevoznih sredstava, odnosno službenog vozila (ŠIFRA 723).

Rashodi za nabavu nefinancijske imovine (ŠIFRA 4) iznose 157.545,00 kuna, a odnose se na rashode za nabavu postrojenja i opreme (ŠIFRA 422), odnosno uredske opreme u iznosu od 9.990,00 kuna, te rashoda za nabavu prijevoznih sredstava (ŠIFRA 423), odnosno novog službenog vozila u iznosu od 147.645,00 kn. Ovih rashoda u prethodnoj godini nije bilo budući da se imovina nabavlja u skladu s potrebama poslovanja.

U skladu s navedenim, Agencija bilježi Manjak prihoda od nefinancijske imovine (ŠIFRA Y002) u iznosu od 145.445,00 kn, kojeg prethodne godine nije bilo budući da u prethodnoj godini nisu evidentirani niti prihodi od prodaje nefinancijske imovine niti rashodi za nabavu nefinancijske imovine

Ukupni prihodi (ŠIFRA X067) iznose 2.063.531,04 kn i za 49,8% su niži od prethodne godine zbog utjecaja priznavanja EU prihoda u prethodnoj godini.

Ukupni rashodi (ŠIFRA Y034) iznose 1.906.838,00 kn te su 16,2% veći u odnosu na prethodnu godinu.

Time je zabilježen Ukupan višak prihoda (ŠIFRA X004) u tekućoj godini u iznosu od 156.693,04 kn.

Kao rezultat sučeljavanja ukupnih prihoda i primitaka te ukupnih rashoda i izdataka, koji su rezultirali spomenutim viškom prihoda i primitaka u iznosu od 156.693,04 kn (X005), te prenesenog viška prihoda i primitaka u iznosu od 2.430.027,78 kn (ŠIFRA 9221-9222), ustanova je ostvarila višak prihoda i primitaka raspoloživ u sljedećem razdoblju u iznosu od 2.586.720,82 kn (ŠIFRA X006), koji je iznos na razini prethodne godine, a unutar kojeg najveći udio imaju primljeni EU predujmovi odnosno prihodi.

Unaprijed plaćeni rashodi budućih razdoblja i nedospjela naplata prihoda – aktivna vremenska razgraničenja (ŠIFRA 19) u iznosu od 98.867,22 kn odnose se na obračunatu plaću za prosinac 2022. godine te materijalne rashode.

Bilješka br. 3

Ukupni priljevi na novčane račune i blagajne (ŠIFRA 11-dugov.) iznose 2.026.015,01 kn, dok ukupni odljevi s novčanih računa i blagajni (ŠIFRA 11-potraž.) iznose 2.054.618,94 kn. Promjene su rezultirale stanjem novčanih sredstava na računu na kraju izvještajnog razdoblja (ŠIFRA 11K) u iznosu od 2.607.265,65 kn, na razini prethodne godine, pri čemu valja spomenuti da se glavnina sredstava na računu odnosi na primljena sredstva predfinanciranja EU projekata u provedbi, koja se troše u budućim razdobljima sukladno dinamici provedbe projekata.

Rijeka, 31. siječnja 2023. godine

Osoba za kontaktiranje Čehajić Iva (tel:051/321-458)

|  |  |
| --- | --- |
| **Voditelj računovodstva**  **MIDIA d.o.o.** | **Ravnatelj** |
| **Iva Čehajić** | **Darko Jardas, dipl.ing** |

REGIONALNA ENERGETSKA AGENCIJA RKP BROJ: 50065

KVARNER MATIČNI BROJ: 04850068

Ciottina 17/b, 51 000 RIJEKA RAZINA: 12 PRORAČUNSKI KORISNIK JLS

OIB: 89507194620 ŠIFRA DJELATNOSTI: 7490

ŠIFRA GRADA: 373 ŠIFRA ŽUPANIJE: 8 IBAN HR8724020061100860580

BILJEŠKE UZ FINANCIJSKE IZVJEŠTAJE

2022-12

Bilješke uz Bilancu

Bilješka br. 1

Ukupna imovina Regionalne energetske agencije na izvještajni datum iznosi 2.924.002,83 kn (ŠIFRA B001), u strukturi koje se 186.969,96 kn odnosi na nefinancijsku imovinu (ŠIFRA B002), a 2.737.032,87 kn na financijsku imovinu (ŠIFRA 1).

Bilješka br.2

Vrijednost proizvedene dugotrajne imovine na dan 31. prosinca 2022. godine iznosi 186.969,96 kn (ŠIFRA B002) za razliku od stanja na dan 01. siječnja 2022. godine kada je vrijednost proizvedene dugotrajne imovine iznosila 66.082,00 kn, odnosno, zabilježen je 2,8 puta veći porast u odnosu na prethodnu godinu. Porast u odnosu na prethodnu godinu je posljedica nabave novog službenog vozila vrijednosti 147.645,00 kn, odnosno isknjiženja uslijed prodaje starog službenog vozila.

Bilješka br. 3

Na dan 31. prosinca 2022. godine Sitan inventar u upotrebi iznosio je 8.981,36 kn (ŠIFRA 042).

Bilješka br. 4

Financijska imovina na dan 31. prosinca 2022. godine (ŠIFRA 1) iznosi 2.737.032,87 kn i na razini je prethodne godine.

U strukturi financijske imovine, stanje novca u banci i blagajni (ŠIFRA 11) iznosi 2.607.265,65 kn i na razini je prethodne godine.

Ostala potraživanja (ŠIFRA 129) nisu zabilježena u tekućoj godini, dok su se u prethodnoj godini odnosila na potraživanje naknade na teret HZZO-a po obračunu plaće.

Potraživanja za prihode poslovanja (ŠIFRA 16) iznose 30.900,00 kuna i odnose se na fakturiranu uslugu koja je na dan 31.12.2022. godine nedospjela, a naplaćena je početkom 2023. godine.

Bilješka br. 5

Rashodi budućih razdoblja i nedospjela naplata prihoda (ŠIFRA 19) iznose 98.867,22 kn i u cijelosti se odnose na Kontinuirane rashode budućih razdoblja (ŠIFRA 193), sukladno čl. 39 st. 2 Pravilnika o proračunskom računovodstvu i računskom planu te obuhvaćaju rashode za zaposlene (plaća za prosinac 2022. godine), usluge telefona, režijske troškove, bankarske usluge.

Bilješka br. 6

Obveze za rashode poslovanja u visini 98.867,22 kn (ŠIFRA 23) odnose se na obračunate troškove neto plaća, te davanja iz i na plaću za prosinac 2022. godine koji se isplaćuju u siječnju 2023. godine u visini 93.736,23 kn (ŠIFRA 231), tekuće obveze prema dobavljačima za usluge primljene u prosincu 2022. u visini 4.998,82 kn (ŠIFRA 232), obveze za financijske rashode u visini 132,17 kn (ŠIFRA 234).

Bilješka br. 7

Regionalna Energetska Agencija Kvarner je 15. veljače 2018. godine stekla status proračunskog korisnika te, sukladno Zakonu o proračunu („Narodne novine„ broj 87/08, 136/12 i 15/15), od tada ustrojava i vodi proračunsko računovodstvo.

Rezultat poslovanja se iskazuje prema aktivnostima od redovnog poslovanja, nefinancijske imovine i financijske imovine, sukladno čl. 82. st. 1. Pravilnika o proračunskom računovodstvu i računskom planu („Narodne novine“ broj 124/14, 115/15, 87/16, 3/18, 126/19 i 108/20).

Višak prihoda (ŠIFRA 9221) u konačnici daje iznos kontrolnog zbroja u Obrascu PR-RAS u iznosu 2.586.720,82 kn (ŠIFRA X006).

|  |  |  |
| --- | --- | --- |
| ŠIFRA - BILANCA | Stanje 31.12.2022. god | Iznos |
| 9221 | Višak prihoda poslovanja | 2.586.720,82 kn |
|  |  |  |

U niže navedenoj tablici prikazan je ostvareni rezultat

|  |  |  |
| --- | --- | --- |
| ŠIFRA - PR-RAS | Stanje 31.12.2022. god | Iznos |
| X001 | Višak prihoda poslovanja | 302.138,04 kn |
| 92211 | Višak prihoda i primitaka - preneseni | 2.430.027,78 kn |
| Y002 | Manjak prihoda od nefinancijske imovine | 145.445,00 kn |
| X006 | Višak prihoda i primitaka raspoloživ u sljedećem razdoblju | 2.586.720,82 kn |

Utvrđen je višak prihoda poslovanja za tekuće razdoblje 01. siječnja do 31. prosinca 2022. godine u iznosu od 302.138,04 kn.

Tijekom 2022. godine izvršene su korekcije financijskog rezultata za 2021. godinu, koje se reflektiraju u prenesenom višku prihoda poslovanja - preneseni u iznosu od 2.430.027,78 kn (ŠIFRA 92211), obrazloženo u Tablici 4: Obrazloženja razlika između rezultata utvrđenog 31.12.2021. godine i rezultata koji je u Obrascu PR-RAS za 01.01.-31.12.2022. godine iskazan kao rezultat prenesen iz 2021. godine, a koja je sastavni dio bilješki uz bilancu.

Uz Manjak prihoda od nefinancijske imovine u iznosu od 145.445,00 (ŠIFRA Y002), navedeno je u konačnici rezultiralo viškom prihoda i primitaka raspoloživim u sljedećem razdoblju u iznosu od 2.586.720,82 kn (ŠIFRA X006).

Bilješka br. 8

Ustanova na dan 31. prosinca 2022. godine ima izvanbilančne zapise u iznosu od 1.814.400,00 kn koji se odnose na tuđu opremu na korištenju u iznosu od 8.500,00 kuna, izdani instrument osiguranja plaćanja/zadužnicu u iznosu od 5.000,00 te poslovni prostor u zakupu u iznosu od 1.800.900,00 kuna.

Prilozi:

Tablica 1.: Popis ugovornih odnosa i slično koji uz ispunjenje određenih uvjeta mogu postati obveza, na dan 31. prosinca 2022. godine

Tablica 2.: Popis ugovornih odnosa i slično koji uz ispunjenje određenih uvjeta mogu postati imovina, na dan 31. prosinca 2022.godine

Tablica 3.: Popis sudskih sporova u tijeku na dan 31. prosinca 2022. god

Tablica 4.: Obrazloženja razlika između rezultata utvrđenog 31.12.2021. i rezultata koji je u Obrascu PR-RAS za 01.01.-31.12.2022. godine iskazan kao rezultat prenesen iz 2021. godine

Rijeka, 31. siječnja 2023. godine

Osoba za kontaktiranje Čehajić Iva (tel:051/321-458)

|  |  |
| --- | --- |
| **Voditelj računovodstva**  **MIDIA d.o.o.** | **Ravnatelj** |
| **Iva Čehajić** | **Darko Jardas, dipl.ing** |

|  |  |  |  |  |  |
| --- | --- | --- | --- | --- | --- |
| **Tablica 1.: Popis ugovornih odnosa i slično koji uz ispunjenje određenih uvjeta mogu postati obveza, na dan 31. prosinca 2022. godine** | | | | | |
| **REGIONALNA ENERGETSKA AGENCIJA KVARNER** | | | | | |
|  | **CIOTTINA 17/B, RIJEKA** | | | | |
|  |  |  |  |  |  |
| **R.b.** | **Proračunski korisnik** | **Vrsta jamstva / instrumenta osiguranja** | **Iznos (kn)** | **Namjena** | **Napomena** |
| - | - | - | - | - | - |

|  |  |  |  |  |  |
| --- | --- | --- | --- | --- | --- |
| **Tablica 2.: Popis ugovornih odnosa i slično koji uz ispunjenje određenih uvjeta mogu postati imovina, na dan 31. prosinca 2022. godine** | | | | | |
| **REGIONALNA ENERGETSKA AGENCIJA KVARNER** | | | | | |
|  | **CIOTTINA 17/B, RIJEKA** | | | | |
|  |  |  |  |  |  |
| **R.b.** | **Proračunski korisnik** | **Vrsta jamstva / instrumenta osiguranja** | **Iznos (kn)** | **Namjena** | **Napomena** |
| - | - | - | - | - | - |

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| **Tablica 3.: Popis sudskih sporova u tijeku na dan 31. prosinca 2022. godine** | | | | | | | | | | | | |
| **REGIONALNA ENERGETSKA AGENCIJA KVARNER** | | | | | | |  | |  | |  | |
|  | **CIOTTINA 17/B, RIJEKA** | | | | | |  | |  | |  | |
|  |  |  |  |  |  |  | |  | |  | |
| **R.b.** | **Proračunski korisnik** | **Tuženik** | **Tužitelj** | **Sažeti opis prirode spora** | **Iznos glavnice** | **Procjena financijskog učinka koji može proisteći iz sudskog spora kao obveza ili imovina** | | **Procijenjeno vrijeme odljeva ili priljeva sredstava** | | **Početak sudskog spora** | |
| - | - | - | - | - | - | - | | - | | - | |

|  |  |  |  |  |  |
| --- | --- | --- | --- | --- | --- |
| **Tablica 4.: Obrazloženja razlika između rezultata utvrđenog 31.12.2021. i rezultata koji je u Obrascu PR-RAS za 01.01.-31.12.2022. godine iskazan kao rezultat prenesen iz 2021. godine** | | | | | |
| **REGIONALNA ENERGETSKA AGENCIJA KVARNER** | | | | | |
|  | **CIOTTINA 17/B, RIJEKA** | | | | |
|  |  |  |  |  |  |
| **R.b.** | **Proračunski korisnik** | **ŠIFRA X006 / Y006 Višak / manjak prihoda i primitaka za pokriće u sljedećem razdoblju iskazan u Obrascu PR-RAS za 01.01.-31.12.2021. godine** | **ŠIFRA 9221-9222 / 9222-9221 Višak / manjak prihoda i primitaka -preneseni iskazan u Obrascu PR-RAS za 01.01.-31.12.2022. godine** | **Razlika** | **Obrazloženje** |
| **1** | **2** | **3** | **4** | **5 (4-3)** | **6** |
| 1 | Regionalna energetska agencija Kvarner | 2.620.806,00 | 2.430.027,78 | -190.778,22 | Razlika je nastala temeljem korekcije financijskog rezultata za 2021. godinu. Naime, ustanova je u 2022. godini primila sredstva sufinanciranja troškova provedbe EU projekta koji su nastali u 2021. godini i koje je predfinancirala Primorsko-goranska županija. Primitkom EU sredstava sufinanciranja nastao je višak izvora financiranja iz proračuna Primorsko-goranske županije, odnosno, obaveza ustanove da u županijski proračun vratiti primljena sredstva, a provedba je izvršena putem korekcije financijskog rezultata. |

REGIONALNA ENERGETSKA AGENCIJA RKP BROJ: 50065

KVARNER MATIČNI BROJ: 04850068

Ciottina 17/b, 51 000 RIJEKA RAZINA: 12 PRORAČUNSKI KORISNIK JLS

OIB: 89507194620 ŠIFRA DJELATNOSTI: 7490

ŠIFRA GRADA: 373 ŠIFRA ŽUPANIJE: 8 IBAN HR8724020061100860580

BILJEŠKE UZ FINANCIJSKE IZVJEŠTAJE

2022-12

Bilješke uz izvještaj o promjenama u vrijednosti i obujmu imovine i obveza

Obrazac P-VRIO

Bilješka 1.

Sukladno čl. 17. Pravilnika o financijskom izvještavanju u proračunskom računovodstvu („Narodne novine“, broj 37/2022) utvrđuje se da nije bilo značajnih promjena u vrijednosti imovine.

Rijeka, 31. siječnja 2023. godine

Osoba za kontaktiranje Čehajić Iva (tel:051/321-458)

|  |  |
| --- | --- |
| **Voditelj računovodstva**  **MIDIA d.o.o.** | **Ravnatelj** |
| **Iva Čehajić** | **Darko Jardas, dipl.ing** |

REGIONALNA ENERGETSKA AGENCIJA RKP BROJ: 50065

KVARNER MATIČNI BROJ: 04850068

Ciottina 17/b, 51 000 RIJEKA RAZINA: 12 PRORAČUNSKI KORISNIK JLS

OIB: 89507194620 ŠIFRA DJELATNOSTI: 7490

ŠIFRA GRADA: 373 ŠIFRA ŽUPANIJE: 8 IBAN HR8724020061100860580

BILJEŠKE UZ FINANCIJSKE IZVJEŠTAJE

2022-12

Bilješke uz izvještaj o rashodima prema funkcijskoj klasifikaciji

Obrazac RAS-funkcijski

Bilješka br. 1

Rashodi Regionalne Energetske Agencije Kvarner su prema funkcijskoj klasifikaciji svrstani pod 0483 Istraživanje i razvoj: Gorivo i energija, a sadrže rashode razreda 3 - Rashodi poslovanja u iznosu od 1.749.293,00 kn te rashode razreda 4 - Rashodi za nabavu nefinancijske imovine u iznosu od 157.545,00 kn, odnosno ukupne rashode u iznosu od 1.906.838,00 kn.

Rijeka, 31. siječnja 2023. godine

Osoba za kontaktiranje Čehajić Iva (tel:051/321-458)

|  |  |
| --- | --- |
| **Voditelj računovodstva**  **MIDIA d.o.o.** | **Ravnatelj** |
| **Iva Čehajić** | **Darko Jardas, dipl.ing** |

REGIONALNA ENERGETSKA AGENCIJA RKP BROJ: 50065

KVARNER MATIČNI BROJ: 04850068

Ciottina 17/b, 51 000 RIJEKA RAZINA: 12 PRORAČUNSKI KORISNIK JLS

OIB: 89507194620 ŠIFRA DJELATNOSTI: 7490

ŠIFRA GRADA: 373 ŠIFRA ŽUPANIJE: 8 IBAN HR8724020061100860580

BILJEŠKE UZ FINANCIJSKE IZVJEŠTAJE

2022-12

Bilješke uz Izvještaj o obvezama

Bilješka br. 1

Početno stanje obveza na dan 1.1.2022. godine (ŠIFRA V001) iznosi 108.152,97 kn.

Povećanje obveza u izvještajnom razdoblju iznosi 1.725.452,94 kn (ŠIFRA V002), a odnosi se na obveze za zaposlene (ŠIFRA N231) u iznosu od 1.248.005,76 kn, obveze za materijalne rashode (ŠIFRA N232) u iznosu od 476.134,84 kn, te obveze za financijske rashode (ŠIFRA N234) u iznosu od 1.312,34 kn.

Bilješka br. 2

Podmirene obveze u izvještajnom razdoblju (ŠIFRA V004) iznose 1.734.738,69 kn, a odnosi se na obveze za zaposlene (ŠIFRA P231) u iznosu od 1.253.884,96 kn, obveze za materijalne rashode (ŠIFRA P232) u iznosu od 479.543,34 kn, te obveze za financijske rashode (ŠIFRA P234) u iznosu od 1.310,39 kn.

Bilješka br. 3

Stanje obveza na kraju izvještajnog razdoblja (ŠIFRA V006) ujedno predstavlja i stanje nedospjelih obveza na kraju izvještajnog razdoblja (ŠIFRA V009) te iznosi 98.867,22 kn, a u cijelosti se odnosi na obveze za rashode poslovanja (ŠIFRA ND23).

Ustanova stoga na kraju izvještajnog razdoblja nema dospjelih obveza, odnosno nema prekoračenja rokova njihovog podmirenja.

Rijeka, 31. siječnja 2023. godine

Osoba za kontaktiranje Čehajić Iva (tel:051/321-458)

|  |  |
| --- | --- |
| **Voditelj računovodstva**  **MIDIA d.o.o.** | **Ravnatelj** |
| **Iva Čehajić** | **Darko Jardas, dipl.ing** |